मिलन धर्मस्थली र गेटवे विजयी
मिलन धर्मस्थली आठौं अर्किड कप अन्तरविद्यालय जुनियर छात्र फुटबल प्रतियोगितामा सोमबार क्वाटरफाइनल पुगेको छ ।
काठमाडौँ — मिलन धर्मस्थली आठौं अर्किड कप अन्तरविद्यालय जुनियर छात्र फुटबल प्रतियोगितामा सोमबार क्वाटरफाइनल पुगेको छ ।मिलन धर्मस्थलीले आयोजक अर्किड ‘बी’ लाई टाइब्रेकरमा ४–३ गोलले पराजित गर्‍यो । निर्धारित समयको खेल ३–३ गोलको बराबरीमा सकिएको थियो । कौटिल्य पनि निर्मल ज्योतिलाई टाइब्रेकरमा ५–३ ले हराएर क्वाटरफाइनलमा पुग्यो । निर्धारित समयको खेल १–१ को बराबरीमा टुंगिएको थियो ।गेटवे एकेडेमीले अर्किड ‘ए’ लाई ३–० गोलले हरायो । गेटवेका कृजल श्रेष्ठले २ र रोशन मगरले १ गोल गरे । एपेक्स लाइफले एम्सलाई २–१ गोलले पन्छायो । एपेक्सका गुगल बसौला र सुहम कार्कीले१–१ गोल गरे । एम्सका विराट भण्डारीले १ गोल फर्काए ।अक्षरिकाले बालवाटिकालाई ४–० गोलले हरायो । अक्षरिकाका निसम थापाले २, सुनिल कार्की र सक्षम गौतमले १–१ गोल गरे । श्रमशील विद्यापीठले ग्रामरलाई १–० गोलले हरायो । एलिस मगरले निर्णायक गोल गरे । वेस्ट ग्रुप भिजनविरुद्ध त्रिज्योति ३–० ले विजयी भयो । त्रिज्योतिका रुमित तामाङ, पदमबहादुर मगर र गौरव तामाङले १–१ गोल गरे ।